-Հայ երգը հայ ժողովրդի հոգու մանրանկարն է` նրբին օրորից մինչեւ խրոխտ ռազմի երգեր։ Հայ երգը մեր ժողովրդի պատմությունն է։ Որքան էլ զարմանալի է, հայ երգը հնչեցնելիս ես առաջին հերթին մտածում եմ ոչ թե գեղագիտական հաճույք պատճառելու, բարձր արվեստը մատուցելու (դա ինքնին կա), այլ հայրենասիրական լիցքեր փոխանցելու, ազգային թրթիռներ արթնացնելու մասին։ Ոչ մի հայրենասիրական քարոզ չի կարող այնքան հուզել մարդկանց, որքան սեփական ժողովրդի երգը, որը իր մեղեդային կառուցվածքով եւ թեմատիկայով հարազատ է ու սրտամոտ։